( 210 ) 
ramificatos : atqui, uti dicendi mos invaluit, singuli nodi aut ganglia, 
quoad hasce partes functione cerebri funguntur, et illae functiones non 
post scissionem turbantur. Ista ratio explicandi et habendi ganglia tam- 
quam totidem cerebra specialia , mihi fundamento destituta omnino vi- 
detur. Etenim Hemo dubitare potest quin in omnibus Annelidibus appa- 
ratus vere cerebralis omnino aliter constituatur gc ganglia, uti probant, 
primo, cerebrum ipsum constans duobus globulis distinctum, et deinde 
ganglion sub oesophageum cum funiculis qui pharyngem amplectuntur. 
Ganglion istud suboesophageum praesertim nobis omnino diversam confor- 
formationem ac ganglia sequentia exhibuit; et, si inter haec quaedam oc- 
currunt quorum structura ad hocce praecipuum ganglion accedit , tan- 
tummodo possunt versari ad partem posteriorem corporis et prope anum , 
uti animadverti in Hirudinibus. Etenim partes anteriores et posteriores 
systematis nervosi maximam inter se praebent analogiam et ad eumdem 
fere typum efformantur. 
Apparatus cerebralis, ganglia et nervi igitur inter se efficiunt systema 
indivisibile cujus singulae partes (ganglia) nullomodo repraesentant perfec- 
tam imaginem totius systematis; et ex eo ipso quod ganglia non eamdem 
structuram ac apparatus cerebralis exhibeant, colligi fortasse potest ipsa 
non easdem functiones ac iste apparatus implere. Exigua quidem simili- 
tudo quodammodo intercedit inter globulos cerebrales et ganglia, et, forte' 
propter hanc causam, priorum vices aliquamdiu posteriora possunt agere, 
eodem modo ac ram dicationes nervosae in membris Arachnidum Phalan- 
giorum munere funguntur cerebrorum specialium postquam a corpore 
fuerunt avulsa. 
Sequentia ex hac opinione oriuntur. 1° In omnibus animalibus ubi 
systema nervosum per integrum corpus dispartitur sub forma particula- 
rum segregatarum, reproductio per scissionem aut separationem natura- 
lem et artificialem locum habere potest. Etenim in his animalibus nullus 
apparatus cerebralis occurit diversus quidem a systemate nervoso, et sin- 
gulae hujus systematis partes possunt functiones implere cerebri in par- 
tibus a corpore segregatis. Polypi in hoc casu versantur. 
2° In omnibus animalibus ubi systema nervosum ad eumdem typum 
efformatur et componitur ex apparatu cerebrali distincto ex quo oritur 
